РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/86-20

29. фебруар 2020. године

Б е о г р а д

З А П И С Н И К

150. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 29. ФЕБРУАРА 2020. ГОДИНЕ

Седница је почела у 9,30 часова.

Седницом је председавао Ђорђе Комленски, председник Одбора.

Седници су присуствовали чланови Одбора: Петар Петровић, Балинт Пастор, Србислав Филиповић, Неђо Јовановић, Александра Мајкић, Весна Марковић, Јелена Жарић Ковачевић и Милена Ћорилић, заменик члана.

Седници нису присуствовали чланови Одбора: Крсто Јањушевић, Дејан Шулкић, Љупка Михајловска, Весна Николић Вукајловић, Гордана Чомић, Бајро Гекић и Вјерица Радета.

Члан Одбора Бојан Торбица приступио је седници у току разматрања прве тачке дневног реда.

Седници су присуствовали представник Министарства правде, државне управе и локалне самоуправе Јован Ћосић, вршилац дужности помоћника министра и Владимир Винш, самостални саветник.

На предлог председника, Одбор је једногласно (9 гласова за) усвојио следећи дневни ред:

Д н е в н и р е д:

1. Разматрање амандмана на Предлог закона о утврђивању чињеница о статусу новорођене деце за коју се сумња да су нестала из породилишта у Републици Србији, који је поднела Влада.

**Прва тачка дневног реда**: Разматрање амандмана на Предлог закона о утврђивању чињеница о статусу новорођене деце за коју се сумња да су нестала из породилишта у Републици Србији, који је поднела Влада

Одбор је у складу са чланом 164. Пословника Народне скупштине размотрио амандмане на Предлог закона о утврђивању чињеница о статусу новорођене деце за коју се сумња да су нестала из породилишта у Републици Србији и сматра да су у складу са Уставом и правним системом Републике Србије, следећи амандмани:

- на члан 14. који је поднео Одбор за правосуђе, државну управу и локалну самоуправу;

- на члан 21. који је поднео Одбор за правосуђе, државну управу и локалну самоуправу;

- којим се после Главе IV додају назив главе, Глава IVа и члан 25б, који је поднео Одбор за правосуђе, државну управу и локалну самоуправу.

Одбор је одлуку донео једногласно (10 гласова за).

За известиоца Одбора на седници Народне скупштине одређен је председник Одбора.

Седница је завршена у 9,33 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Ђорђе Комленски